# დანართი 1

## ფორმალური მოთხოვნები რეფერატის მიმართ

**ნაშრომი უნდა აკმაყოფილებდეს შემდეგ ფორმალურ მოთხოვნებს:**

1. ნაშრომის მოცულობა არ უნდა იყოს A4 ზომის 10 გვერდზე ნაკლები, შრიფტი – Sylfaen, ტექსტის შრიფტის ზომა - 11, სათაურებისა და ქვესათაურების ზომა - 14-12, სტრიქონებს შორის მანძილი – 1.5, გვერდის ველები ზედა და ქვედა კიდიდან - 2sm, მარცხენა კიდიდან - 3sm, მარჯვენა კიდიდან - 1,5sm.

ბ) ნაშრომის თავფურცელის (იხილეთ ნიმუში - დანართი 1.1) შრიფტი - Sylfaen; ნაშრომის დასახელე­ბის შრიფტის ზომა - 14, გასწორება ცენტრში (Center), ზედა კიდიდან 2 ინტერვალის დაშორებით; აპლიკანტის სახელი-გვარის შრიფტის ზომა - 11 Bold, გასწორება მარჯვენა კიდესთან (Align Right), სათაურიდან - 5 ინტერვალის დაშორებით; სახელი-გვარიდან ტექსტამდე - 5 ინტერვალი, ტექსტის ზომა - 11, ორმხრივი გასწორებით (Justify); ტექსტიდან თარიღამდე - 4 ინტერვალი, თარიღის ზომა - 11, გასწორება მარჯვენა კიდესთან (Align Right); უნივერსიტეტის დასახელება ქვედა კიდიდან - 4 ინტერვალი, გასწორება ცენტრში (Center). გვერ­დის ველები ზედა და ქვედა კიდიდან - 2სმ, მარცხენა კიდიდან - 3სმ, მარჯვენა კიდიდან - 1,5სმ.

გ) აბზაცები ერთმანეთისგან გამოიყოფა თითო ინტერვალის გამოტოვებით.

დ) წყაროების მითითების წესი:

1. უნივერსიტეტში გამოიყენება ციტირების სტილი - APA STYLE 7.
2. ნებისმიერი ნაშრომის ბოლოს დგება ბიბლიოგრაფია, რომელიც მოიცავს, არა მარტო იმ წყაროებს, რომლებიც მითითებულია ნაშრომში, არამედ იმ ავტორთა შრომებს, რომლებიც არ არის ციტირებული/პერიფრაზირებული ან რეზიუმირებული, მაგრამ გამოყენებულია, როგორც მასალა მსჯელობის გასავითარებლად.
3. ბიბლიოგრაფია განლაგდება ანბანური თანმიმდევრო­ბით. ჯერ გამოცემები ქართულ ენაზე, ხოლო შემდეგ – უცხოურ ენებზე.
4. წყაროები აღიწერება შემდეგი სახით:

**წიგნის ან მონოგრაფიის გამოყენების შემთხვევაში:**

- ავტორის (ავტორების) გვარი და ინიციალები,

- გამოცემის წელი ფრჩხილებში. მაგ.: (2024)

- სახელწოდება (დახრილიშრიფტი)

- გამომცემლობა

- URL (ვებ გვერდის მისამართი) ან DOI (Digital Object Identifier)

მაგ.: ჭარაია ვ. (2024). *კაპიტალის ბაზრის განვითარება ფინტეკ რესურსების გამოყენებით.* უნივერსალი. <https://doi.org/xxxx>

**პერიოდული გამოცემის გამოყენების შემთხვევაში**

- ავტორის (ავტორების) გვარი და ინიციალები

- წელი (ფრჩხილებში)

- ნაშრომის სახელწოდება

- სამეცნიერო ჟურნალის სახელწოდება (დახრილიშრიფტი)

- ტომის ნომერი

- გამოცემის ნომერი

- გვერდები, რომელზეც განთავსებულია ნაშრომი

- URL (ვებ გვერდის მისამართი) ან DOI (Digital Object Identifier)

მაგ.: თაქთაქიშვილი თ. (2024). ციფრული მარკეტინგის გავლენა კომპანიის შემოსავლებზე, კოვიდ პანდემიის ფონზე. *კავკასია,* 15 (21), 12-15. <https://doi.org/xxxx>

**ინტერნეტის გამოყენების შემთხვევაში:**

- მასალის ავტორი

- ვებ-გვერდის ავტორი

- წელი (ფრჩხილებში), ასეთის არსებობის შემთხვევაში

- მასალის დასახელება ლინკის მინიშნებით

- URL (ვებ გვერდის მისამართი) ან DOI (Digital Object Identifier)

- მასალის მოძიების თარიღი

მაგ.: ბრაუნი, ტ. ბრიტანეთის სამართლის საფუძვლები. ზოგადი განათლება. <https://doi.org/xxxx> (15.02.2024).

**ელექტრონული გამოცემის გამოყენების შემთხვევაში:**

- სტატიის ავტორი (გვარი, ინიციალები)

- წელი (ფრჩხილებში)

- სტატიის დასახელება

- ელექტრონული გამოცემის დასახელება (დახრილიშრიფტი)

- გამოცემის ნომერი

- თავი, პარაგრაფი (იწერებაფრჩხილებში)

- URL (ვებ გვერდის მისამართი) ან DOI (Digital Object Identifier)

- მასალის მოძიების თარიღი

მაგ.: სმიტი, რ. (2023). თავისუფლების აქტის . . . . *ევროპის ფორუმი.* 3 (5). <https://doi.org/xxxx> (15.02.2024).

**სახელისუფლებო დოკუმენტების გამოყენების შემთხვევაში:**

- ქვეყნის დასახელება

- უწყების დასახელება, რომელსაც ეკუთვნის დოკუმენტი

- წელი იმ გამოცემისა, სადაც მოძიებულ იქნა მითითებული დოკუმენტი (ფრჩხილებში)

- დოკუმენტის სახე (ბრძანება, კანონი...)

- დოკუმენტის დასახელება შესაბამისი საიდენტიფიკაციო ნომრისა და წლის მინიშნებით

- ადგილი იმ გამოცემისა, რომელშიც მოძიებულია მითითებული დოკუმენტი

- გამოცემის დასახელება, რომელშიც მოძიებული იქნა მითითებული დოკუმენტი

- URL (ვებ გვერდის მისამართი)

მაგ.: საქართველო. განათლებისა და მეცნიერების სამინისტრო. (2020). მინისტრის ბრძანება:

... ცვლილებების შესახებ ... (639, 5.09.2020). თბილისი: საკანონმდებლო მაცნე #115. <https://www.matsne.gov.ge/xxx>

1. ტექსტში მითითება

ძირითად ტექსტში გამოყენებული წყაროს მითითება ხდება შემდეგი ფორმით:

|  |  |  |
| --- | --- | --- |
| **ავტორთა რაოდენობა** | **ციტირება ძირითად ტექსტში ავტორის მითითების გარეშე** | **ციტირება ტექსტში ავტორის მითითების შემთხვევაში** |
| ერთი ავტორი | „.............“ (ჭარაია, 2024)(Charaia, 2024) | როგორც პროფესორი ჭარაია აღნიშნავს........ ჭარაია (2024)Charaia (2024) |
| ორი ავტორი | (თაქთაქიშვილი, ჭარაია, 2024)(Taktakishvili, Charaia, 2024) | თაქთაქიშვილი და ჭარაია (2024)Taktakishvili and Charaia (2024) |
| სამი ავტორი | (შენგელია და სხვები, 2024)(Shengelia et al., 2024) | შენგელია და სხვები (2024)Shengelia et al. (2024) |
| ჯგუფური ავტორები აბრევიატურით პირველი ციტირების შემთხვევაშიშემდგომი ციტირება | (საქართველოს ეროვნული ბანკი [სებ], 2024) / (National Bank of Georgia {NBG}, 2024)(სებ, 2024) / (NBG, 2024) | საქართველოს ეროვნული ბანკი (სებ, 2024) / National Bank of Georgia (2024)სებ (2024) / NBG (2024) |
| ავტორთა ჯგუფი აბრევიატურის გარეშე | (გრიგოლ რობაქიძის უნივერსიტეტი, 2024)(Grigol Robakidze University, 2024) | გრიგოლ რობაქიძის უნივერსიტეტი (2024)Grigol Robakidze University (2024) |

1. თარიღის მითითება
* ძირითად ტექსტში და ლიტერატურის ჩამონათვალში მითითებული პუბლიკაციის წლები უნდა ემთხვეოდეს ერთმანეთს;
* გამოიყენება მხოლოდ წლის მითითება, მიუხადავად იმისა რომ შეიძლება ნაშრომში მოცემული იყოს დამატებითი ინფორმაციაც, მაგალითად თვე და რიცხვი;
* თუ წელი არ არის მითითებული გამოიყენება “წ.უ.” (წელი უცნობია), ინგლისურად “n.d.”;
* თუ ნაშრომი მიღებულია გამოსაქვეყნებლად, მაგრამ გამოცემის თარიღი ჯერ უცნობია, გამოიყენება „ბეჭდვაშია“ / „in press”.

***დანართი 1.1***

რეფერატის სათაური

**აპლიკანტის სახელი გვარი**

რეფერატი წარდგენილია \_\_\_\_\_\_\_\_\_\_\_ სადოქტორო პროგრამაზე დაშვებისათვის

20-- წლის რიცხვი თვე

გრიგოლ რობაქიძის სახელობის უნივერსიტეტი

თბილისი, 20--